บลจ.ภัทรเสนอกองทุนPHATRA SG-AAตอบโจทย์การลงทุนระยะปานกลาง-ยาว
นายพิพัฒน์ เหลืองนฤมิตชัย ผู้ช่วยกรรมการผู้จัดการ และหัวหน้าทีมวิจัยลูกค้าบุคคล บริษัทหลักทรัพย์จัดการกองทุน ภัทร จำกัด หรือPHATRA เปิดเผยว่า สภาพโดยรวมของภาวะเศรษฐกิจที่ยังคงผันผวน การกระจายสินทรัพย์ลงทุน (Asset Allocation) จัดว่ามีความสำคัญ ซึ่งนอกจากจะช่วยกระจายความเสี่ยงแล้ว การทำ asset allocation ยังเป็นเครื่องมือที่ช่วยปรับระดับความเสี่ยงของพอร์ตการลงทุนให้อยู่ในระดับที่เหมาะสม โดยเป็นกรอบการลงทุนที่ยืดหยุ่น สามารถปรับเปลี่ยนได้ตามสถานการณ์และมุมมองการลงทุน 
1 เม.ย. 2558

นายพิพัฒน์ เหลืองนฤมิตชัย ผู้ช่วยกรรมการผู้จัดการ และหัวหน้าทีมวิจัยลูกค้าบุคคล บริษัทหลักทรัพย์จัดการกองทุน ภัทร จำกัด หรือPHATRA เปิดเผยว่า สภาพโดยรวมของภาวะเศรษฐกิจที่ยังคงผันผวน การกระจายสินทรัพย์ลงทุน (Asset Allocation) จัดว่ามีความสำคัญ ซึ่งนอกจากจะช่วยกระจายความเสี่ยงแล้ว การทำ asset allocation ยังเป็นเครื่องมือที่ช่วยปรับระดับความเสี่ยงของพอร์ตการลงทุนให้อยู่ในระดับที่เหมาะสม โดยเป็นกรอบการลงทุนที่ยืดหยุ่น สามารถปรับเปลี่ยนได้ตามสถานการณ์และมุมมองการลงทุน  
สำหรับกองทุนเปิดภัทร สตราทิจิค แอสเซ็ท อโลเคชั่น (PHATRA SG-AA) เป็นอีกหนึ่งทางเลือกสำหรับผู้ลงทุนที่ต้องการลงทุนระยะปานกลางถึงระยะยาว และต้องการโอกาสรับผลตอบแทนที่ดี สามารถรับความเสี่ยงจากการลงทุนได้ในระดับปานกลางค่อนข้างสูง
โดยจุดเด่นของกองทุนเปิด PHATRA SG-AA อยู่ที่พอร์ตการลงทุนแบบผสมซึ่งจัดสรรการลงทุนแบบเบ็ดเสร็จ มีกระจายการลงทุนไปในหุ้น ตราสารหนี้และตราสารทางเลือกหลากหลายประเภทและหมวดธุรกิจทั้งในและต่างประเทศ ภายใต้กรอบการแนะนำการลงทุนจาก บล. ภัทร ที่ปรึกษาการลงทุน เพื่อกระจายความเสี่ยงและเพิ่มโอกาสในการลงทุน โดยเน้นการปรับสัดส่วนการลงทุนในทรัพย์สินแต่ละประเภท (Asset Allocation) ให้เหมาะสมกับสถานการณ์ของตลาดในแต่ละช่วงเวลา จึงถือเป็นตัวช่วยในการจัดสรรเงินลงทุนเพื่อโอกาสรับผลตอบแทนที่น่าสนใจ ทั้งยังเหมาะเป็นทางเลือกสำหรับผู้ลงทุนที่ต้องการลงทุนที่ไม่มีเวลาติดตามสถานการณ์การลงทุน นอกจากนี้ กองทุนยังมีผลการดำเนินงานที่น่าสนใจทั้งในสภาวะตลาดขาลงและตลาดขาขึ้น
กองทุนเปิดภัทร สตราทิจิค แอสเซ็ท อโลเคชั่น (PHATRA SG-AA) ลงทุนในตราสารแห่งทุน ตราสารกึ่งหนี้กึ่งทุน ตราสารแห่งหนี้ และ/หรือเงินฝาก ทั้งในประเทศและ/หรือต่างประเทศ นอกจากนี้ กองทุนอาจลงทุนในหลักทรัพย์หรือทรัพย์สินอื่น หรือการหาดอกผลโดยวิธีอื่น หรือกรอบการให้คำแนะนำด้านการลงทุนตามที่ระบุไว้ในบทวิเคราะห์ Asset Allocation ที่ได้รับจาก บล. ภัทร ที่ปรึกษาการลงทุน นอกจากนี้ กองทุนอาจลงทุนในหลักทรัพย์หรือทรัพย์สินที่เสนอขายในต่างประเทศไม่เกินร้อยละ 79 ของมูลค่าทรัพย์สินสุทธิของกองทุน